PATVIRTINTA

Klaipėdoslopšelio-darželio „Eglutė“

direktoriaus 2018 m. rugsėjo 3d.

įsakymu Nr. V-53

**RKLAIPĖDOS LOPŠELIO-DARŽELIO „EGLUTĖ“**

**ĮRENGTŲ VAIZDO STEBĖJIMO KAMERŲ NAUDOJIMO IR VAIZDO DUOMENŲ**

**TVARKYMOAPRAŠAS**

**I SKYRIUS**

**BENDROSIOS NUOSTATOS**

1. Klaipėdos lopšelyje-darželyje ,,Eglutė“ įrengtų vaizdo stebėjimo kamerų naudojimo ir vaizdo duomenų tvarkymo tvarkos aprašas (toliau – Aprašas) nustato Klaipėdos lopšelio-darželio „Eglutė“ (toliau – Įstaiga) pastato iš lauko ir dalies lauko teritorijos stebėjimo, vaizdo įrašymo, peržiūrėjimo, saugojimo, perkėlimo ir naudojimo tvarką, užtikrinant Lietuvos Respublikos asmens duomenų teisinės apsaugos įstatymo, ir kitų teisės aktų laikymąsi bei įgyvendinimą.

2. Šis Aprašas parengtas vadovaujantis Lietuvos Respublikos asmens duomenų teisinės apsaugos įstatymu, Lietuvos Respublikos civilinio kodekso antrosios knygos 2 skyriumi, Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2011 m. rugsėjo 14 d. nutarimu Nr. 1074, kitais teisės aktais reglamentuojančiais santykius, kurie atsiranda tvarkant asmens duomenis.

3. Šio Aprašo privalo laikytis visi Įstaigos bendruomenės nariai ir svečiai.

4. Vaizdo stebėjimas – prevencinė saugumo priemonė, kurios dėka siekiama užtikrinti Įstaigos pastato ir jame esančio materialinio turto apsaugą, viešąją tvarką, saugią aplinką, užkertančią kelią bet kokioms smurto, prievartos, patyčių, nederamo elgesio, žalingų įpročių, vagysčių apraiškoms, įeinančių ir išeinančių asmenų kontrolės tikslais, nukentėjusiems asmenims nustatyta tvarka gauti vaizdo įrašus, susijusius su įvykiais, kurie neginčytinai padėtų įrodyti jų nekaltumą, į teisingus ginčytinų situacijų išaiškinimus ar bylų nagrinėjimus.

5. Šiame Apraše vartojamos sąvokos:

5.1. **Duomenų valdytojas** – Klaipėdos lopšelis-darželis „Eglutė“, adresas: Naujakiemio g. 8, Klaipėda;  
 5.2**. Duomenų subjektas** - juridinis ar fizinis asmuo, kuriam teikiami asmens duomenys;  
5.3. **Vaizdo įrašas** – Įstaigos teritorijoje įrengtomis kameromis užfiksuotas vaizdas;  
 5.4. **Vaizdo stebėjimas** – vaizdo duomenų, susijusių su fiziniu asmeniu, tvarkymas naudojant automatines vaizdo stebėjimo priemones (vaizdo kameras) nepaisant to, ar šie duomenys yra išsaugomi laikmenoje;

5.5. **Vaizdo duomenų įrašymo įrenginiai** – Įstaigos turto apskaitoje esantys skaitmeniniai įrenginiai, skirti vaizdo duomenims įrašyti, saugoti, peržiūrėti ir kopijuoti;

5.6. **Vaizdo stebėjimo sistema** – vaizdo duomenų įrašymo įrenginiai ir vaizdo stebėjimo kameros;  
 5.7. **Įstaigos darbuotojai** – darbuotojai, dirbantys pagal darbo sutartis.

6. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos asmens duomenų teisinės apsaugos įstatyme ir kituose LR teisės aktuose.

**II SKYRIUS**

**LOPŠELIO-DARŽELIOSTEBĖJIMAS VAIZDO**

**KAMEROMIS IR REIKALAVIMAI ĮSTAIGOSDARBUOTOJAMS**

7. Įstaigos pastatas iš lauko ir dalis lauko teritorijos yra stebima vaizdo stebėjimo kameromis. Vaizdo įrašai saugomi, peržiūrimi bei kopijuojami įstatymų nustatyta tvarka, naudojant specialiai šiam tikslui skirtus DVR įrenginius.

8. Įstaigos pastatą iš lauko ir dalį lauko teritorijos fiksuoja 6 vaizdo stebėjimo kameros. (1 priedas).

9. Įstaigos lauko teritorijos stebėjimas vaizdo kameromis yra nenutrūkstamas.

10. Vaizdo stebėjimo kameros įrengtos taip, kad atsižvelgiant į nustatytą vaizdo stebėjimo tikslą, vaizdo stebėjimas vykdomas ne didesnėje teritorijos dalyje, negu tai yra būtina ir renkama ne daugiau vaizdo duomenų, negu tai yra būtina.

11. Vaizdo stebėjimo kameros įrengtos ir pritaikytos taip, kad nebūtų nukreiptos į erdves, kurių stebėjimas nenumatytas ir toks stebėjimas žemintų žmogaus orumą.

12. Už vaizdo duomenų tvarkymą, vaizdo stebėjimą, bei vaizdo stebėjimo sistemos priežiūrą, atsakinga saugos tarnyba UAB „G4S Lietuva“.

13. UAB „G4S Lietuva“ už vaizdo stebėjimo sistemos priežiūrą atsakingas darbuotojas privalo:

13.1. laikytis pagrindinių vaizdo duomenų tvarkymo principų bei konfidencialumo ir saugumo reikalavimų, įtvirtintų Lietuvos Respublikos asmens duomenų teisinės apsaugos įstatyme, tvarkos apraše ir kituose teisės aktuose;

13.2. užtikrinti, kad vaizdo stebėjimo sistema būtų techniškai tvarkinga, techniniai šios sistemos sutrikimai būtų šalinami operatyviai, panaudojant visus turimus techninius resursus;

13.3. imtis priemonių, kad būtų užkirstas kelias atsitiktiniam ar neteisėtam vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti vaizdo duomenų įrašymo įrenginiuose esančius duomenis;

13.4. neatskleisti, neperduoti ir nesudaryti sąlygų bet kokiomis priemonėmis susipažinti su vaizdo duomenimis tam teisės neturintiems asmenims;

13.5. nedelsdamas pranešti Įstaigos direktoriui apie bet kokią įtartiną situaciją, kuri gali kelti grėsmę Įstaigos tvarkomų vaizdo duomenų saugumui.

14. Susipažinti su vaizdo duomenimis turi teisę: direktorius, direktoriaus pavaduotojas, direktoriaus pavaduotojas ugdymui, raštinės administratorė. Įstaigos darbuotojai įgyvendindami šią teisę, raštu įsipareigoja laikytis asmens duomenų apsaugą reglamentuojančiuose teisės aktuose nustatytų reikalavimų.

15. Darbuotojas užtikrina, kad vaizdo įrašas būtų neprieinamas kitiems asmenims bei neplatinamas.

**III SKYRIUS**

**VAIZDO DUOMENŲ ĮRAŠYMAS IR SAUGOJIMAS**

16. Vaizdo įrašymo įrenginyje (DVR) kameromis užfiksuotas vaizdas skaitmeniniu būdu įrašomas į vidinį kietąjį diską (HDD) kurio talpa 48,7 gigabaitai.

17. Vaizdo duomenys vaizdo duomenų įrašymo įrenginiuose saugomi ne ilgiau kaip 30 kalendorinių dienų.

18. Po 30 kalendorinių dienų automatiškai ištrina seniausius vaizdo įrašus, o į atsilaisvinusią vietą įrašo naujausią vaizdo srautą.

19. Atsiradus poreikiui, vaizdo įrašymo įrenginio nustatymai gali būti keičiami.

20. Vaizdo įrašymo įrenginys leidžia atlikti vaizdo įrašų paiešką pagal datą ir laiką.

**IV SKYRIUS**

**DUOMENŲ SUBJEKTO TEISIŲ ĮGYVENDINIMAS**

21. Duomenų subjekto rašytiniu prašymu, pateikus asmens tapatybę patvirtinantį dokumentą, arba teisės aktų nustatyta tvarka vaizdo stebėjimo kameromis užfiksuotas vaizdas (kopija) gali būti išduodamas:

21.1. jeigu jis yra išsaugotas;

21.2. jeigu jame nėra užfiksuoti tretieji asmenys arba yra trečiųjų asmenų rašytinis sutikimas tokį vaizdo įrašą (kopiją) išduoti.

22. Teisėsaugos institucijų prašymu vaizdo stebėjimo kameromis užfiksuotas vaizdas (kopija) gali būti išduodamas be vaizde užfiksuotų asmenų sutikimo.

23. Duomenų subjekto, norinčio gauti vaizdo įrašą (kopiją), kuriame užfiksuotas ne tik jis, bet ir tretieji asmenys, prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

24. Įstaiga, gavusi duomenų subjekto paklausimą dėl vaizdo duomenų, susijusių su juo, tvarkymo, ne vėliau kaip per 30 kalendorinių dienų nuo duomenų subjekto prašymo gavimo dienos atsako.

**V SKYRIUS**

**DUOMENŲ SUBJEKTO INFORMAVIMAS VYKDANT VAIZDO STEBĖJIM**Ą

25. Apie vykdomą vaizdo stebėjimą teritorijoje aiškiai ir tinkamai informuojama įspėjamaisiais ženklais su visa Lietuvos Respublikos asmens duomenų teisinės apsaugos įstatyme reglamentuota privaloma informacija.

26. Darbuotojai apie vaizdo duomenų tvarkymą informuojami pasirašytinai.

**VI SKYRIUS**

**BAIGIAMOSIOS NUOSTATOS**

27. Įstaigos darbuotojai, pažeidę šio Aprašo reikalavimus, atsako teisės aktų nustatyta tvarka.

28. Aprašas skelbiamas Įstaigos interneto svetainėje www.eglute.darz.lt

29. Už Aprašo laikymosi priežiūrą ir jame reglamentuotų nuostatų vykdymo kontrolę atsakingas direktorius.

30. Aprašas, įvertinus taikymo praktiką, esant poreikiui, atnaujinamas inicijuojant naujus šio aprašo pakeitimus.

31. Pasikeitus teisės aktų nuostatoms dėl asmens duomenų teisinės apsaugos, jomis vadovaujamasi iš karto, nelaukiant Aprašo pakeitimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**KLAIPĖDOS LOPŠELIO-DARŽELIO „EGLUTĖ“**

**ĮSTAIGOS TERITORIJOS VAIZDO STEBĖJIMO APIMTIS**

1. Ant pastato, esančio adresu: Naujakiemio g. 8, Klaipėdos lopšelis-darželis „Eglutė“, įrengtos šešios vaizdo stebėjimo kameros, kurios fiksuoja:

|  |  |  |  |
| --- | --- | --- | --- |
| **NR.** | **PAVADINIMAS** | **KIEKIS** | **STEBĖJIMO ERDVĖ** |
| 1 | Kamera 01 | 1 | Rytų pusė vidinis kiemas |
| 2 | Kamera 02 | 1 | Pagrindinis įvažiavimas (automobilių aikštelė), įėjimai |
| 3 | Kamera 03 | 1 | Rytų pusė ( I korpusas) |
| 4 | Kamera 04 | 1 | Rytų pusė (žaidimų aikštelės) |
| 5 | Kamera 05 | 1 | Vakarų pusė- kelias į darželį |
| 6 | Kamera 06 | 1 | Vakarų pusė- vidinis kiemas |